FI Euroopan unionin virallinen lehti C 149/7

Julkisen palvelun velvoitteen asettaminen Saksan sisäiselle säännölliselle lentoliikenteelle neuvoston asetuksen (ETY) N:o 2408/92 mukaisesti

(ETA:n kannalta merkityksellinen teksti)

(2007/C 149/08)

2. Julkisen palvelun velvoitteet koskevat seuraavaa:

2.1 Reitti

Säännöllinen lentoliikenne reitillä Hof–Frankfurt am Main.

2.2 Vuorojen vähimmäismäärä

Vähintään kolme edestakaista lentoa päivittäin maanantaista perjantaihin siten, että lennoilta on jatkoyhteys Frankfurt am Mainista lähteville lentoreiteille. Tämä vaatimus on voimassa koko vuoden, mutta joulun ja uudenvuoden välillä lentoliikennettä voidaan supistaa.

2.3 Matkustajakapasiteetti

Kapasiteetin on oltava vähintään 540 matkustajapaikkaa viikossa (36 paikkaa kullakin lennolla x 3 päivittäistä lentoa x 5 päivää viikossa) reitillä Hof — Frankfurt am Main.

Kapasiteettivaatimukset ovat voimassa koko vuoden.

2.4 Lentojen ajat

Lennot on suoritettava siten, että ensimmäinen lähtö Hofista on aikaisintaan kello 6.00 ja viimeinen tulo Hofiin viimeistään kello 22.30.

Frankfurt am Mainissa on varattu seuraavat tulo- ja lähtöajat (lentojen ajat maaliskuulta 2007):

— Tulo Frankfurtiin: kello 7.00 (pe) ja 7.10 (ma–to), kello 10.55 (ma–pe), kello 19.55 (ma–pe)

— Lähtö Frankfurtista: kello 7.45 (ke–pe), 8.05 (ti) ja 8.25 (ma), kello 17.10 (ma–pe), kello 20.50 (ma–pe)

2.5 Lentokalusto

Vaadituilla lennoilla on käytettävä vähintään 36 matkustajalle rekisteröityjä paineistettuja lentokoneita.

Lentoliikenteen harjoittajien on kiinnitettävä huomiota teknisiin ja toiminnallisiin olosuhteisiin Hofin lentoasemalla (ks. Saksan liittotasavallan ilmailukäsikirja — Luftfahrthandbuch für die Bundesrepublik Deutschland).

2.6 Hinnat

Yhdensuuntaisen lennon korkein perushinta välillä Hof — Frankfurt am Main saa olla enintään 5 prosenttia korkeampi kuin yhdensuuntaisen lennon korkein perushinta välillä Nürnberg — Frankfurt am Main. Yhdensuuntaisen lennon korkein perushinta välillä Nürnberg — Frankfurt am Main oli vuoden 2007 maaliskuussa 261,81 euroa.

Liikenteenharjoittajalla on oltava IATA:n määräysten mukaiset lentoyhtiöiden väliset sopimukset jatkolentojen hinnoista.

2.7 Lentovaraukset

Lentopaikkojen on oltava varattavissa vähintään yhden tietokonepohjaisen paikanvarausjärjestelmän kautta.

2.8 Palvelun jatkuvuus

Suoraan lentoliikenteen harjoittajasta johtuvista syistä peruutettujen lentojen määrä ei saa ylittää vuoden aikana kahta prosenttia suunnitelluista lennoista.

3. Tarjouspyyntö

Lentoliikenteen harjoittajille ilmoitetaan, että kyseisen lentopalvelun tarjoamisesta julkaistaan tarjouskilpailu ja että liikennöinti on aloitettava 1.4.2008. Vastaava tarjouspyyntö julkaistaan lähiaikoina Euroopan unionin virallisessa lehdessä asetuksen (ETY) N:o 2408/92 4 artiklan 1 kohdan d alakohdan mukaisesti.

Lisätietoja saa seuraavasta osoitteesta:

Bayerische Staatsministerium für Wirtschaft, Infrastruktur, Verkehr und Technologie D-80525 München Puhelin: (49-89) 2162-2392 tai 2162-2350 Faksi: (49-89) 2162-2588

4. Nämä julkisen palvelun velvoitteet korvaavat komission ilmoituksessa mainitut velvoitteet, jotka julkaistiin 28. joulukuuta 2004 Euroopan unionin virallisessa lehdessä C 321, s. 4.

(1) EUVL L 240, 24.8.1992, s. 8.